Kevadest saab kalmistute lehelt hauaplatsi hooldust tellides selle eest ka pangalingiga tasuda. Kalmistute teenuste osakonna tööjuht Angelika Tiefi sõnul saab interneti kaudu hauakohagi ära märkida. "Uudse teenusena saab veebruarist matust vormistada internetis," rääkis Tief.
#000001
Inimesed, kellel on sõlmitud hauaplatsi kasutamiseks leping, saavad veebruarist oma lähedase matuse vormistada kalmistuportaalist . Sealt liiguvad andmed edasi Tallinna kalmistutele töötlemiseks.
#000002
“Asi töötab nii, et registreeritud hauaplatsi kasutaja saab kalmistuportaali ID-kaardiga sisse logida ja ära näidata, millisele kohale matus tulema peaks. On kaks võimalust – kas märkida sobiv hauakoht ära kaardil või laadida üles platsi pilt, millele joonistamise tööriistaga haua kaevamise täpne asukoht peale märkida. Nõutav on, et üles tuleb laadida ka surmatõend. Seejärel saadetakse ankeet kalmistutöötajale, kes vaatab järele, kas soovitud kuupäev ja kellaaeg on vaba, ning võtab vajadusel matjaga täpsustusteks ühendust,” rääkis Tief.
#000003
Peale matuse aja kokkuleppimist ja arve saamist on portaalis ka pangalingi abil võimalik matuseteenuste eest tasuda ja arve alla laadida.
#000004
Juba kevade alguses on oodata uudset lahendust ka hooldusteenustele. Ankeet platsile küünalde, lillede või muude teenuste tellimiseks on praegugi portaalis olemas. Nüüd aga lisandub kõigi võimalike hauaplatsi hoolduseks vajalike teenuste tellimise võimalus hinnakirja alusel ja kalmistute esitatud arvete tasumise võimalus pangalingiga, mis nii kalmistutöötajatele kui ka maetute omastele hauaplatside hooldamise lihtsamaks teeb. “Loodame, et uudsel viisil tellida saab teenust juba aprillis,” lisas Tief.
#000005
Juba praegu pakub kalmistuportaal Haudi II aadressil kalmistud.ee võimalusi taotleda platsi kasutuslepingut, sissesõiduluba jm. “Näiteks saab seal matmiseks volituse anda või hooldusteenuseid tellida,” ütles Tief. “Soovi korral võib üle anda hauaplatsi kasutusõiguse.”
#000006
Enim kasutatud funktsioon portaalis on maetu otsing. Kuna kõik hauaplatsid Haudis on seotud ka kalmistutele mõeldud kaardiga, on igaühel, kes oma vaarema hauaplatsi asukohta ei mäleta, võimalik kaardilt järele vaadata, kus see asub. Kalmistule minnes pole kaarti vaja välja trükkida, sest telefoni on võimalik alla laadida Haudi mobiilirakendus, kus on samuti kaart olemas.
#000007
Tondiraba Looduspark sai arhitektuuripreemia. Jaan Poskat mäletatakse kui rahu toojat. Tallinn kiitis heaks uue jäätmehoolduseeskirja. Sõjapõgenikud võivad sattuda tänavale
#000021
Tormituul on teedele murdnud puid ja oksi
#000023